
ROMÂNIA

MINISTERUL EDUCAŢIEI ȘI CERCETĂRII
UNIVERSITATEA NAŢIONALĂ DE EDUCAŢIE FIZICĂ ŞI SPORT
DIN BUCUREŞTI

060057 Bucureşti, Str. Constantin Noica, nr. 140, sector 6,

Tel. centrală:  (00.40.21) 316.41.07, Rectorat: (00.40.21) 316.41.08, fax: (00.40.21) 312.04.00,

http://www.unefs.ro
Nr. 467/S/02.11.2026
ANUNȚ

Universitatea Națională de Educație Fizică și Sport organizează concurs pentru ocuparea 
postului vacant de conducere din Statul de Funcţii al U.N.E.F.S. Bucureşti:

Șef Serviciu Financiar-Contabilitate S(I) - 1(un) post, studii superioare, în cadrul Serviciului Financiar – Contabilitate care aparține de Direcția Generală Administrativă a U.N.E.F.S. din București. 
Angajarea se face pe o perioadă nedeterminată, program de muncă de 8 ore/zi, 40 ore/săptămână, cu o perioadă de probă de 120 de zile calendaristice. 
Salariul de bază lunar brut pentru funcția de Șef Serviciu Financiar-Contabilitate S(I), în conformitate cu prevederile Legii-cadru nr.153/2017 privind salarizarea personalului plătit din fonduri publice, cu modificările și completările ulterioare, este în valoare de 9.536 lei.
A. Pentru participarea la concurs, candidații trebuie să îndeplinească următoarele condiții generale și condiții specifice:

1. Condițiile generale de participare sunt cele prevăzute de art.15 din HG.1336/08.11.2022 pentru aprobarea Regulamentului- cadru privind organizarea și dezvoltarea carierei personalului contractual din sectorul bugetar plătit din fonduri publice:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr.53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art.1 alin.(2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr.76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art.35 alin. (1) lit. h).

2. Condițiile specifice de participare la concurs sunt, conform specificației Fișei Postului:
· Studii de specialitate: Studii superioare de lungă durată în știinte economice / Studii superioare de  scurtă durată în științe economice, plus master în științe economice;
· Perfecţionări (specializări): Certificat de atestare a cunoștințelor în domeniul S.E.C. (Sistemul European de Conturi);
· Cunoștințe de operare/programare pe calculator (necesitate și nivel): Da, nivel mediu;
· Abilități, calități și aptitudini necesare: inteligență (gândire logică, memorie, capacitate de analiză și sinteză), capacitate de organizare și conducere a activității serviciului, capacitate de a prelucra informațiile, de a le interpreta și de a le valorifica prin luarea de decizii sau prin furnizarea de date prelucrate altor factori decizionali, corectitudine, tenacitate, seriozitate, atitudine principială în relațiile cu oamenii, obiectivitate în aprecierea și analiza situațiilor economice, financiare și sociale, receptivitate, spirit de echipă (sincer, dispus la colaborare) ;
· Cerințe specifice: 
· cunoașterea sistemului național de raportare FOREXEBUG;
· cunoștințe temeinice în ceea ce privește sistemul organizatoric și financiar-contabil;
· cunoștințe solide în ceea ce privește legislația în vigoare privind domeniul financiar-contabil;
· cunoștinte de contabilitate a sistemului public;
Să probeze o vechime de:

· minimum 5 (cinci) ani în domeniul financiar-contabil;
· minimum 3 (trei) ani în cadrul instituțiilor publice (constituie avantaj vechimea în instituții de învățământ);
· minimum 3 (trei) ani în funcție de conducere;
· nu a încetat contractul individual de muncă pentru motive disciplinare în ultimii 5 ani, să nu fie în situații de conflict de interese sau incompatibilități prevazute de OUG nr.109/2011 privind guvernanța corporativă a instituțiilor publice, cu modificarile și completările ulterioare și Legea 31/1990 republicată, cu modificările și completările ulterioare.

· Competența managerială (cunoștințe de management, calități și aptitudini manageriale): Da
B. PROBELE DE CONCURS, constau în:

1. Proba practică: cerințele se stabilesc pe baza bibliografiei și a tematicii de concurs
·  Data și ora desfășurării: 25.11.2026, ora 10.00
·  Locul desfășurării: Universitatea Națională de Educație Fizică și Sport, Str. Constantin Noica, nr.140, sector 6 

2. Proba scrisă: subiectele se stabilesc pe baza bibliografiei și a tematicii de concurs
·  Data și ora desfășurării: 03.12.2026, ora 10.00
·  Locul desfășurării: Universitatea Națională de Educație Fizică și Sport, Str. Constantin Noica, nr.140, sector 6 

3. Proba interviu

·  Data și ora desfășurării: 09.12.2026, ora 10.00
·  Locul desfășurării: Universitatea Națională de Educație Fizică și Sport, Str. Constantin Noica, nr.140, sector 6 

Probele sunt eliminatorii, punctajul minim obținut la fiecare probă fiind de 70 de puncte din maximum 100. Candidații care nu obțin punctajul minim, nu au dreptul de a se prezenta la probele următoare.

C. TEMATICĂ
1. Modul de formare, administrare, angajare și utilizare a fondurilor publice în procesul bugetar;
2. Angajarea, lichidarea, ordonanțarea și plata cheltuielilor instituțiilor publice;
3. Principiile contabile, principiile execuției bugetare;
4. Norme generale privind documentele justificative și financiar-contabile;
5. Organizarea și conducerea contabilitățiii instituțiilor publice; Planul de conturi și instrucțiunile de aplicare a acestuia;
6. Documente justificative și registre de contabilitate;
7. Forma de înregistrare în contabilitate și Balanța de verificare;
8. Arhivarea, păstrarea și reconstituirea documentelor;
9. Sistemul informatic și răspunderea înregistrării cronologice și sistematice a operațiunilor financiar-contabile;
10. Exercițiul financiar și bugetar;
11. Finanțarea și patrimoniul universităților;
12. Inventarierea patrimoniului;
13. Raportări în sistemul național de raportare Forexebug;
14. Detașarea, delegarea și alte drepturi;
15. Acordarea de avansuri și decontarea lor;
16. Acordarea vizei Controlului Financiar Preventiv Propriu (CFPP).
D. BIBLIOGRAFIE
· Legea contabilității nr.82/1991, republicată, cu modificările și completările ulterioare;
· Legea nr.500/2002 a finanțelor publice, cu modificările și completările ulterioare;
· Ordinul 1140 din 14 iulie 2025 pentru aprobarea Normelor metodologie privind angajarea, lichidarea, ordonanțarea și plata cheltuielilor bugetare;
· Legea nr.227/2015- Codul fiscal, cu modificările și completările ulterioare;
· Ordinul nr.1917/2005 privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia, (OMFP nr.2021/2013, OMFP nr.845/2014, OMFP nr.465/2015), cu modificările și completările ulterioare;
· OMFP nr.720/2014 - pentru aprobarea Normelor metodologice privind execuţia bugetelor de venituri şi cheltuieli ale instituţiilor publice autonome, instituţiilor publice finanţate integral sau parţial din venituri proprii şi activităţilor finanţate integral din venituri proprii, inclusiv a bugetelor creditelor interne, bugetelor creditelor externe, bugetelor fondurilor externe nerambursabile, bugetelor fondului de risc şi bugetelor privind activitatea de privatizare, gestionate de instituţiile publice, indiferent de modalitatea de organizare şi finanţare a acestora, cu modificările și completările ulterioare;
· H.G. nr. 841 din 23 octombrie 1995 privind procedurile de transmitere fara plata si de valorificare a bunurilor aparținând instituțiilor publice, cu modificările și completările ulterioare;
· Ordinul nr.2005/2013 pentru aprobarea Instrucțiunilor privind completarea formularului „Cerere pentru deschiderea de credite bugetare“, aprobat prin Ordinul ministrului de stat, ministrul finantelor, nr. 1.801/1995;
· Ordinul nr.1954/2005 pentru aprobarea Clasificației indicatorilor privind finanțele publice, cu modificările și completările ulterioare;
· Ordinul nr.2634/2015 privind documentele financiar-contabile, cu modificările și completările ulterioare;
· Ordinul nr.2861/2009 pentru aprobarea Normelor privind organizarea si efectuarea inventarierii elementelor de natura activelor, datoriilor și capitalurilor proprii, cu modificările și completările ulterioare;
· Ordinul nr.517/2016 pentru aprobarea de proceduri aferente unor module care fac parte din procedura de funcţionare a sistemului naţional de raportare-Forexebug, cu modificările și completările ulterioare;
· OMFP 1801/2020 pentru aprobarea componenţei, a modelelor şi a normelor metodologice de elaborare a rapoartelor privind situaţiile financiare, a rapoartelor privind notele la situaţiile financiare şi alte rapoarte/anexe trimestriale şi anuale generate din sistemul naţional de raportare - Forexebug,  cu modificările și completările ulterioare;
· Legea învățământului superior nr.199/2023, cu modificările și completările ulterioare;
· H.G. nr.714/2018, privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării în interesul serviciului, cu modificările și completările ulterioare;
· Legea nr.98/2016 privind achizițiile publice, cu modificările și completările ulterioare;
· Ordinul nr.923/2014 (*republicat*) pentru aprobarea Normelor metodologice generale referitoare la exercitarea controlului financiar preventiv și a Codului specific de norme profesionale pentru persoanele care desfășoară activitatea de control financiar preventiv propriu, cu modificările și completările ulterioare.
E. COMPONENȚA DOSARULUI DE CONCURS

     În conformitate cu prevederile art.35 din H.G.nr.1336/08.11.2022, dosarul de înscriere la concurs va conține  următoarele documente: 
1. Formular de înscriere la concurs în care candidatul declară că nu a avut contracte de muncă încetate din motive disciplinare (se completează la depunerea dosarului de concurs); 

2. Copia actului de identitate sau orice alt document care atestă identitatea, potrivit legii, aflate în termen de valabilitate;

3. Copia certificatului de căsătorie sau a altui document prin care s-a realizat schimbarea de nume, după caz;

4. Copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate Diplomele universitare (licență, master, studii aprofundate) vor fi însoțite de foile matricole/suplimentele la diplomă;
5. Copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

6. Cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează. Candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului;
7. Certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr.118/2019  privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.    76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de
   învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

8. Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Aceasta va conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii;
9. Înscrierea la concursul de ocupare a postului de Șef Serviciu Financiar Contabilitate, este condiționată de prezentarea certificatului medical eliberat de medicul specialist de Medicina Muncii, în baza avizului medical emis de către medicul specialist psihiatru și a adeverinței medicale eliberată de către medicul de familie, conform art.1 din Ordinul Ministerului Educației nr.4060/2024 și Ordinul Ministerului Sănătății nr.1502/2024.

10.  Curriculum vitae, model comun european.
Actele prevăzute la pct. 2, 3, 4, 5, 6 și 7, se prezintă însoțite de documentele originale, în vederea certificării copiilor cu acestea. 

Notă 1: Formularele necesare a fi completate în vederea eliberării certificatului medical de către medicul specialist de Medicina Muncii, se pot ridica de la Serviciul Organizare, Resurse Umane, Salarizare a U.N.E.F.S. din București sau se pot solicita la adresa de e-mail resurseumane_unefs@yahoo.com. Menționăm faptul că documentele de la pct. 8 și 9 trebuie depuse la dosar în original, până cel mai târziu în ultima zi de înscriere la concurs.

Date de contact: 

Dosarul de concurs se depune la sediul U.N.E.F.S., Serviciul Organizare Resurse Umane și Salarizare din str. Constantin Noica nr.140, sector 6 - București, în perioada 04.11.2026 – 17.11.2026, în intervalul orar 08.00 - 15.00 (de luni până joi), respectiv 08.00 - 13.00 (vineri). Informații se pot obține la telefon 0213164107 int.212 și la adresa de e-mail: resurseumane_unefs@yahoo.com.
F. CALENDARUL  DE  DESFĂȘURARE  A CONCURSULUI

	PUBLICAREA ANUNȚULUI pe portalul posturi.gov.ro 



	03.11.2026

	ÎNSCRIERI 













	04.11.2026 – 17.11.2026

	SELECȚIE DOSARE







	19.11.2026

	REZULTAT SELECȚIE DOSARE





	20.11.2026

	CONTESTAȚII SELECȚIE DOSARE





	23.11.2026

	REZULTAT CONTESTAȚII SELECȚIE DOSARE



	24.11.2026

	PROBA PRACTICĂ








	25.11.2026 (ora 10.00)

	REZULTAT PROBA PRACTICĂ






	26.11.2026

	CONTESTAȚII PROBA PRACTICĂ






	27.12.2026

	REZULTAT CONTESTATII PROBA PRACTICĂ




	02.12.2026

	PROBA SCRISĂ








	03.12.2026 (ora 10.00)

	REZULTAT PROBA SCRISĂ






	04.12.2026

	CONTESTAȚII PROBA SCRISĂ






	07.12.2026

	REZULTAT CONTESTAȚII PROBA SCRISĂ




	08.12.2026

	PROBA INTERVIU





                         
	09.12.2026 (ora 10.00)

	REZULTAT INTERVIU







	10.12.2026

	CONTESTAȚII INTERVIU 






	11.12.2026

	REZULTAT CONTESTAȚII INTERVIU





	14.12.2026

	REZULTAT FINAL







	15.12.2026


Comunicarea rezultatelor în urma desfășurării fiecarei probe, se face prin publicare pe pagina de internet a instituției. 
RECTOR,

prof.univ.dr. Marius STOICA
060057  BUCUREŞTI,   Str. Constantin Noica, nr. 140, sector 6,


tel. centrală:  (004021) 316.41.07,  rectorat: (004021)316.41.08,  fax : (004021) 312.04.00,


e-mail: �HYPERLINK "mailto:anefspres@yahoo.ro"��rectoranefs@yahoo.com; �HYPERLINK "mailto:secretariat_anefs@yahoo.comn"�secretariat_anefs@yahoo.com�;


Internet: http://www.anefs-edu.ro.











.





_______ / _________

